ai4bharat/Pralekha huggingface dataset:
কেন্দ্রীয়মন্ত্রিসভা
ধারচুলা  – ধারচুলাতে  মহাকালি নদীর ওপর সেতু নির্মাণের জন্য ভারত ও নেপালের মধ্যে সমঝোতাপত্র স্বাক্ষরের অনুমোদন কেন্দ্রীয় মন্ত্রিসভার
নয়াদিল্লি, ০৬ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ ধারচুলা  – ধারচুলাতে  মহাকালি নদীর ওপর সেতু নির্মাণের জন্য ভারত ও নেপালের মধ্যে সমঝোতাপত্র স্বাক্ষরে অনুমোদন দিয়েছে।
এই সমঝোতা স্বাক্ষরের ফলে দুই দেশের মধ্যে কূটনৈতিক সম্পর্ক আরও দৃঢ় হবে।
প্রেক্ষাপট:
নিকট প্রতিবেশী দেশ হিসাবে উন্মুক্ত সীমান্ত, সংস্কৃতি এবং মানুষের সঙ্গে মানুষের গভীর যোগাযোগের মাধ্যমে গড়ে ওঠা আত্মীয়তার সূত্র ধরে ভারত ও নেপালের মধ্যে বন্ধুত্বপূর্ণ এবং সহযোগিতার এক অনন্য মেলবন্ধন তৈরি হয়েছে। ভারত ও নেপাল উভয় দেশই সার্ক, বিমস্টেক – এর মতো বিশ্ব মঞ্চের পাশাপাশি, বিভিন্ন আঞ্চলিক মঞ্চেও একসঙ্গে কাজ করে চলেছে।
CG/SS/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৭ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৩৫ কোটি ৯৯ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ৮৬ হাজার ৪১৫।
দেশে মোট আক্রান্তের মধ্যে সুস্পষ্টভাবে করোনায় আক্রান্তের সংখ্যা ১ শতাংশের কম, বর্তমানে ০.২৫ শতাংশ, যা ২০২০-র মার্চ থেকে সর্বনিম্ন।
জাতীয় স্তরে সুস্থতার হার বর্তমানে ৯৮.৩৮ শতাংশ, যা ২০২০-র মার্চ থেকে সর্বাধিক।
দেশে গত ২৪ ঘণ্টায় সুস্থ হয়েছেন ৭ হাজার ৮৮৬ জন। এর ফলে, মোট সুস্থতার সংখ্যা ৩ কোটি ৪১ লক্ষ ৬২ হাজার ৭৬৫।
দেশে গত ২৪ ঘণ্টায় নতুন করে আক্রান্তের সংখ্যা ৭ হাজার ৪৪৭।
দৈনিক-ভিত্তিতে আক্রান্তের হার ০.৫৯ শতাংশ, যা গত ৭৪ দিন ২ শতাংশের নীচে।
সপ্তাহিক-ভিত্তিতে আক্রান্তের হার ০.৬৩ শতাংশ, যা গত ৩৩ দিন ১ শতাংশের নীচে।
এখনও পর্যন্ত মোট নমুনা পরীক্ষার সংখ্যা ৬৬ কোটি ১৫ লক্ষ।
CG/BD/SB
(Visitor Counter : 74
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১১ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭১ কোটি ৭৯ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৬ লক্ষ ৯৭ হাজার ৮০২।
দেশে সুস্পষ্টভাবে করোনায় আক্রান্তের হার বর্তমানে ১.৬৪ শতাংশ।
সুস্থতার হার বর্তমানে ৯৭.১৭ শতাংশ।
দেশে গত ২৪ ঘণ্টায় সুস্থ হয়েছেন ১ লক্ষ ৫০ হাজার ৪০৭ জন। এর ফলে, মোট সুস্থতার সংখ্যা ৪ কোটি ১৩ লক্ষ ৩১ হাজার ১৫৮।
দেশে গত ২৪ ঘণ্টায় নতুন করে আক্রান্ত ৫৮ হাজার ৭৭ জন।
দৈনিক-ভিত্তিতে আক্রান্তের হার ৩.৮৯ শতাংশ।
সাপ্তাহিক-ভিত্তিতে আক্রান্তের হার ৫.৭৬ শতাংশ।
এ পর্যন্ত নমুনা পরীক্ষা করা হয়েছে ৭৪ কোটি ৭৮ লক্ষ; গত ২৪ ঘণ্টায় নমুনা পরীক্ষা হয়েছে ১৪ লক্ষ ৯১ হাজার ৬৭৮টি।
CG/BD/SB
(Visitor Counter : 90
উত্তর-পূর্বাঞ্চলেরউন্নয়নসংক্রান্তমন্ত্রক
আজাদি কা অমৃত মহোৎসব স্মরণে উত্তর-পূর্বাঞ্চলীয় উৎসব
উত্তর-পূর্বাঞ্চল উন্নয়ন, সংস্কৃতি এবং পর্যটন মন্ত্রী শ্রী জি কিষান রেড্ডি আগামীকাল দু’দিনের সফরে মণিপুরে যাচ্ছেন
নতুন দিল্লি, ০১ মে, ২০২২
উত্তর-পূর্বাঞ্চল উন্নয়ন, সংস্কৃতি এবং পর্যটন মন্ত্রী শ্রী জি কিষান রেড্ডি আগামীকাল দু’দিনের সফরে মণিপুরে যাচ্ছেন। আগামীকাল দুপুর ৩টে ২০ মিনিটে তিনি ভার্চুয়াল মাধ্যমে খুমান লাম্পাকে আইএসটিটি-র উদ্বোধন করবেন। বিকেল সাড়ে চারটেয় খুমান লাম্পাকে ক্রীড়া বিশ্ববিদ্যালয়ের অস্থায়ী ক্যাম্পাস পরিদর্শন করবেন তিনি, কথা বলবেন সেখানকার শিক্ষার্থীদের সঙ্গে। একটি ফুটবল ফাইনাল দেখার পর সন্ধ্যায় মণিপুরের মুখ্যমন্ত্রী শ্রী এন বীরেন সিং-এর সঙ্গে দেখা করবেন তিনি।
তেসরা মে সকাল ৮টা ৫ মিনিটে শ্রী রেড্ডি ইম্ফলের ডিএম কলেজ ক্যাম্পাসে একটি ব্যাডমিন্টন প্রতিযোগিতার সূচনা করবেন। পরে মৈইরাং-এর লোকটাক লেকের পর্যটন প্রকল্পগুলি পর্যালোচনা করবেন তিনি, খতিয়ে দেখবেন আইএনএ মিউজিয়ামের সাংস্কৃতিক প্রকল্পগুলি। এর পর কেন্দ্রীয় মন্ত্রী ইম্ফল থেকে গুয়াহাটির উদ্দেশে যাত্রা করবেন।
আজাদি কা অমৃত মহোৎসবের অঙ্গ হিসেবে উত্তর-পূর্বের ৮টি রাজ্যেই ২৮শে এপ্রিল থেকে চৌঠা মে, ২০২২ পর্যন্ত উত্তর-পূর্বাঞ্চলীয় উৎসবের আয়োজন করা হয়েছে। উত্তর-পূর্বাঞ্চল উন্নয়ন মন্ত্রক আয়োজিত এই উৎসবের মূল ভাবনা - হাম কিসি সে কম নেহি। স্বাধীনতার ৭৫ বছর পূর্তি উপলক্ষে আজাদি কা অমৃত মহোৎসবের মধ্য দিয়ে দেশের গৌরবজনক ইতিহাস, মানুষ, সংস্কৃতি এবং সাফল্য উদযাপন করা হচ্ছে। উত্তর-পূর্বাঞ্চল মন্ত্রক এই উৎসবে উত্তর-পূর্বাঞ্চলের সৌন্দর্য ও সাফল্য বিশেষভাবে তুলে ধরছে। উত্তর-পূর্বের প্রতিটি রাজ্যের রাজধানীতেই বিভিন্ন থিমের মধ্য দিয়ে এই উৎসব উদযাপন করা হচ্ছে।
CG/SD/SKD/
(Visitor Counter : 130
যুবওক্রীড়াবিষয়কমন্ত্রক
অবসরপ্রাপ্ত ক্রীড়াবিদদের অভিজ্ঞতাকে কাজে লাগানোর উদ্যোগ
নয়াদিল্লি, ০১ জুলাই, ২০১৯
২০১৮র পয়লা এপ্রিল থেকে অতীত দিনের বিখ্যাত ক্রীড়াবিদদের পেনশনের পরিমাণ দ্বিগুন করা হয়েছে। কেন্দ্রীয় ক্রীড়া প্রতিমন্ত্রী  শ্রী কিরেন রিজিজু আজ রাজ্যসভায় এক প্রশ্নের লিখিত জবাবে একথা জানিয়ে বলেছেন, বর্তমানে অলিম্পিক/প্যারাঅলিম্পিক গেমস-এ পদক প্রাপকদের জন্য মাসে ২০ হাজার টাকা করে পেনশন দেওয়া হয়। অলিম্পিক এবং এশিয়ান গেমস-এ বিশ্বকাপ ও বিশ্ব চ্যাম্পিয়ানশিপে স্বর্ণপদক জয়ীদের জন্য ১৬ হাজার টাকা করে পেনশন দেওয়ার ব্যবস্হা হয়েছে। এছাড়া অলিম্পিক ও এশিয়ান গেমস-এ বিভিন্ন ধরণের ইভেন্টের যে বিশ্বকাপ রয়েছে তাতে রৌপ্য এবং ব্রোঞ্চ পদক জয়ীদের জন্য ১৪ হাজার টাকা করে, এশিয়ান, প্যারা এশিয়ান এবং কমনওয়েল্থ গেমস-এর স্বর্ণ পদক জয়ীদের জন্য ১৪ হাজার টাকা করে এবং রৌপ্য ও ব্রোঞ্চ পদক জয়ীদের জন্য ১২ হাজার টাকা করে পেনশন দেওয়ার ব্যবস্হা হয়েছে। এছাড়া অবসরপ্রাপ্ত ক্রীড়াবিদদের জন্য খেলাধুলার কোটায় কেন্দ্রীয় সরকারের চাকরির ব্যবস্হাও রয়েছে বলে তিনি জানান।
CG/PB/NS
(Visitor Counter : 62
কেন্দ্রীয়মন্ত্রিসভা
প্রাক্তন কেন্দ্রীয় মন্ত্রী শ্রীমতী সুষমা স্বরাজের জীবনাবসানে মন্ত্রিসভার শোক প্রকাশ
নয়াদিল্লি, ১৩ অগাস্ট, ২০১৯
নতুন দিল্লির এইম্স-এ গত ৬ই অগাস্ট রাত্রে প্রাক্তন কেন্দ্রীয় মন্ত্রী শ্রীমতী সুষমা স্বরাজের দুঃখজনক প্রয়াণে কেন্দ্রীয় মন্ত্রিসভার পক্ষ থেকে শোক প্রকাশ করা হয়। শ্রীমতী স্বরাজের প্রয়াণে দেশ একজন বিশিষ্ট ও স্বতন্ত্র নেত্রী তথা এক অসাধারণ এক আইনসভার সদস্যকে হারাল।
মন্ত্রিসভার শোক প্রস্তাব নিম্নরূপ :
হরিয়ানার আম্বালায় ১৯৫২-র ১৪ই ফেব্রুয়ারি শ্রীমতী সুষমা স্বরাজের জন্ম। আম্বালা ক্যান্টনমেন্টের সনাতন ধর্ম কলেজ থেকে স্নাতক এবং চণ্ডীগড়ে পাঞ্জাব বিশ্ববিদ্যালয় থেকে আইনে স্নাতক ডিগ্রি অর্জন করেন। কানপুরের কৃষি বিশ্ববিদ্যালয়ের পক্ষ থেকে তাঁকে সাম্মানিক ডক্টরেট উপাধিতে ভূষিত করা হয়। ১৯৭৩-এ একজন আইনজীবী হিসেবে সুপ্রিম কোর্টে আইন চর্চা শুরু করেন।
অতি অল্প বয়সেই শ্রীমতী স্বরাজ জনজীবনের সঙ্গে যুক্ত হয়ে পড়েন। ১৯৭৭-এ মাত্র ২৫ বছর বয়সে হরিয়ানা বিধানসভার ভোটে জয়ী হয়ে রাজ্য সরকারের শ্রম ও কর্মসংস্থান দপ্তরের ক্যাবিনেট মন্ত্রী হিসেবে দায়িত্ব গ্রহণ করেন। ১৯৮৭-৯০ পর্যন্ত হরিয়ানা বিধানসভায় পুনর্নিবাচিত হয়ে শিক্ষা, খাদ্য ও গণ-সরবরাহ দপ্তরের পূর্ণ মন্ত্রী হিসেবে দায়িত্ব পালন করেন।
১৯৯০-এ তিনি রাজ্যসভায় নির্বাচিত হন। ১৯৯৬-এ একাদশ লোকসভার সদস্য হিসেবে তিনি তথ্য ও সম্প্রচার মন্ত্রকের ক্যাবিনেট মন্ত্রী হিসেবে দায়িত্ব গ্রহণ করেন। দ্বাদশ লোকসভায় ১৯৯৮ সালে তিনি পুনর্নিবাচিত হন এবং তথ্য ও সম্প্রচার মন্ত্রকের পাশাপাশি অতিরিক্ত দায়িত্ব হিসেবে টেলিযোগাযোগ দপ্তরের দায়িত্বও সামলান। এরপর ১৯৯৮-এর অক্টোবরে তিনি দিল্লির প্রথম মহিলা মুখ্যমন্ত্রী হিসেবে দায়িত্ব গ্রহণ করেন। ২০০০ সালের এপ্রিলে শ্রীমতী স্বরাজ রাজ্যসভায় আরও একবার নির্বাচিত হন। সে বছরের সেপ্টেম্বর থেকে ২০০৩-এর জানুয়ারি পর্যন্ত কেন্দ্রীয় তথ্য ও সম্প্রচার মন্ত্রকের দায়িত্ব পালন করেন। ২০০৩-এর জানুয়ারি থেকে ২০০৪-এর মে পর্যন্ত তিনি একইসঙ্গে স্বাস্থ্য ও পরিবারকল্যাণ মন্ত্রকের পাশাপাশি সংসদীয় বিষয়ক মন্ত্রকেরও দায়িত্ব পালন করেন। ২০০৬-এর এপ্রিলে তিনি পুনরায় রাজ্যসভায় নির্বাচিত হন। পঞ্চদশ লোকসভায় ২০০৯-এ নির্বাচিত হয়ে তিনি ঐ বছরের ডিসেম্বর থেকে ২০১৪-র মে মাস পর্যন্ত বিরোধী দলনেত্রী হিসেবে দায়িত্ব পালন করেন। ২০১৪-র ষোড়শ লোকসভাতেও তিনি নির্বাচিত হন। সে বছরের মে থেকে ২০১৯-এর মে মাস পর্যন্ত পররাষ্ট্র বিষয়ক ক্যাবিনেট মন্ত্রী হিসেবে আসীন ছিলেন।
শ্রীমতী স্বরাজ এক ব্যতিক্রমী নেত্রী তথা বাগ্মিতার জন্য স্মরণীয় হয়ে থাকবেন। তাঁর সহমর্মিতাও ছিল নজিরবিহীন। দক্ষ প্রশাসক হওয়ার পাশাপাশি তিনি সহজেই সাধারণ মানুষের কাছে পৌঁছে যেতে পারতেন। এর সুফল হিসেবেই দেশে কিংবা বিদেশে মানুষ যখনই সমস্যায় পড়েছেন, যোগাযোগের পর তিনি তাঁদের যথাসম্ভব সাহায্য করে তাঁদের হৃদয় জয় করেছেন। তাঁর এই চারিত্রিক গুণাবলীর জন্যই ২০১৭-তে মার্কিন দৈনিক ‘ওয়াল স্ট্রিট জার্নাল’ তাঁকে ভারতের সবচেয়ে জনপ্রিয় রাজনীতিক হিসেবে বর্ণনা করে।
কেন্দ্রীয় মন্ত্রিসভা বিভিন্ন পদে আসীন থেকে দেশের প্রতি শ্রীমতী সুষমা স্বরাজের সেবার প্রশংসা করে। সরকার এবং সমগ্র দেশবাসীর পক্ষ থেকে শোকসন্তপ্ত পরিবারকে মন্ত্রিসভার তরফে আন্তরিক সমবেদনা জানানো হচ্ছে।
CG/BD/DM
(Visitor Counter : 183
কৃষিমন্ত্রক
কেন্দ্রীয় কৃষিমন্ত্রী পঙ্গপাল নিয়ন্ত্রণ বিষয়ে একটি উচ্চ পর্যায়ের বৈঠকে করেছেন
নতুন দিল্লি, ২৮ মে, ২০২০
কেন্দ্রীয় কৃষি ও কৃষক কল্যাণ মন্ত্রী, শ্রী নরেন্দ্র সিং তোমার আজ পঙ্গপাল নিয়ন্ত্রণ বিষয়ে কৃষি ও কৃষককল্যাণ প্রতিমন্ত্রী শ্রী পরুষোত্তম রুপালা এবং শ্রী কৈলাশ চৌধুরী ও মন্ত্রকের সচিব শ্রী সঞ্জয় আগরওয়ালের সঙ্গে পর্যালোচনা বৈঠক করেছেন। শ্রী তোমার বলেন, সরকার বিষয়টি নিয়ে উদ্বিগ্ন এবং পরিস্থিতি নিয়ে জরুরি ভিত্তিতে কাজ করছে। কেন্দ্র পঙ্গপাল আক্রান্ত রাজ্যের সঙ্গে ঘনিষ্ঠ যোগাযোগ রেখে চলেছে। সরকারের পক্ষ থেকে একটি নির্দেশিকা জারি করা হয়েছে। আগামী ১৫ দিনের মধ্যে ব্রিটেন থেকে ১৫টি স্প্রেয়ার আনা হবে। এছাড়াও এক থেকে বা দেড় মাসের মধ্যে আরও ৪৫টি স্প্রেয়ার আনা হবে। পঙ্গপাল নিয়ন্ত্রণের জন্য লম্বা গাছ এবং দুর্গম জায়গাগুলিতে কীটনাশক স্প্রে করতে ড্রোন ব্যবহার করা হবে এবং হেলিকপ্টারের মাধ্যমে ওপর থেকে স্প্রে করার পরিকল্পনা গ্রহণ করা হচ্ছে বলেও মন্ত্রী জানান।
শ্রী তোমার বলেন, পঙ্গপালের বিস্তার রোধে ১১টি আঞ্চলিক নিয়ন্ত্রণ কক্ষ তৈরি করা হয়েছে এবং অতিরিক্ত কর্মীসহ বিশেষ বাহিনী মোতায়েন করা হয়েছে। তিনি আশ্বাস দেন যে, ক্ষতিগ্রস্থ রাজ্যগুলিকে প্রয়োজনে অতিরিক্ত কর্মী এবং আর্থিক সহায়তা প্রদান করা হবে।
সচিব মন্ত্রীদের জানিয়েছিলেন যে, বর্তমানে পঙ্গপাল নিয়ন্ত্রণে ২১ মাইক্রোনায়ার এবং ২৬ আলভামাস্ট ব্যবহৃত হচ্ছে ও ২০০ জন কর্মী মোতায়েন করা হয়েছে। পঙ্গপাল নিয়ন্ত্রণের জন্য রাজস্থানের জয়পুর, চিতোরগড়, দৌশা, মধ্য প্রদেশের শিয়পুর, নিমুচ, উজ্জয়ন এবং উত্তর প্রদেশের ঝাঁসিতে অস্থায়ী নিয়ন্ত্রণ শিবিরও স্থাপন করা হয়েছে। রাজস্থান, পাঞ্জাব, গুজরাট এবং মধ্য প্রদেশের ৩৩৪ টি স্থানে প্রায় ৫০,৪৬৮ হেক্টর জমিতে পঙ্গপাল নিয়ন্ত্রণ করা গেছে।
অসামরিক বিমান চলাচল মন্ত্রক গত ২১শে মে, পঙ্গপাল নিয়ন্ত্রণের জন্য "রিমোটলি পাইলট এয়ারক্রাফ্ট সিস্টেম" ব্যবহারের জন্য শর্তসাপেক্ষে ছাড় দিয়েছে। ইতোমধ্যে পঙ্গপাল নিয়ন্ত্রণের কাজ জোরদার করতে অতিরিক্ত ৫৫টি গাড়ি কেনার নির্দেশ দেওয়া হয়েছে। পোকা নিরোধকের জন্য কীটনাশকের পর্যাপ্ত মজুদ রয়েছে। যানবাহন, ট্রাক্টর ভাড়া করা এবং কীটনাশক কেনার জন্য রাজস্থানকে ১৪কোটি টাকা দেওয়া হয়েছে। যানবাহন, স্প্রে সরঞ্জাম, সুরক্ষা পোষাক, অ্যান্ড্রয়েড অ্যাপ্লিকেশন তৈরি এবং কর্মীদের প্রশিক্ষণের জন্য গুজরাটকে ১.৮০ কোটি টাকা মঞ্জুর করা হয়েছে।
রাজ্যের কৃষি বিভাগ, স্থানীয় প্রশাসন এবং বিএসএফের সঙ্গে সমন্বয় বজায় রেখে পঙ্গপাল নিয়ন্ত্রণের কাজটি পুরোদমে চালাচ্ছে। ভারত-পাক সীমান্ত অঞ্চল থেকে আজ কোনও নতুন পঙ্গপালের ঝাঁক প্রবেশের বিষয়ে তথ্য নেই। আজ অবধি, রাজস্থানের বারমেঢ়, যোধপুর, বিকানির, সুরাতগড়, দৌসা, উত্তর প্রদেশের ঝাঁসি এবং মধ্য প্রদেশের রেভা, মোরেনা, বেতুল, খান্দোয়া মহারাষ্ট্রের নাগপুর এবং আম্রাবতী জেলায় পঙ্গপালের ঝাঁক সক্রিয় রয়েছে। সেখানে পঙ্গপালের নিয়ন্ত্রণের কাজ চলছে। সংশ্লিষ্ট জেলা কর্তৃপক্ষ এবং রাজ্য কৃষি বিভাগের আধিকারিকদের তত্ত্বাবধানে প্রতিদিন সকালে পঙ্গপাল নিয়ন্ত্রণ অভিযান পরিচালনা করা হচ্ছে। ড্রোন ও বিমানের মাধ্যমে কীটনাশক স্প্রে করার জন্য মন্ত্রকের অতিরিক্ত সচিবের সভাপতিত্বে একটি কমিটি গঠন করা হয়েছে।
(CG/SS
পরিবেশওঅরণ্যমন্ত্রক
“বন্যপ্রাণ সংরক্ষণে অংশীদারিত্ব” এই বিষয়কে তুলে ধরে ৬৯তম বন্যপ্রাণ সপ্তাহ উদযাপন শুরু করেছে জাতীয় প্রাণী উদ্যান
নতুন দিল্লি, ২ অক্টোবর, ২০২৩
“বন্যপ্রাণ সংরক্ষণে অংশীদারিত্ব” এই বিষয়কে তুলে ধরে জাতীয় প্রাণী উদ্যান ৬৯তম বন্যপ্রাণ সপ্তাহ উদযাপন শুরু করেছে। রাষ্ট্রসংঘের বিশ্ব বণ্যপ্রাণ দিবস ২০২৩-এর বিষয় নিয়ে আয়োজিত অনুষ্ঠানে বন্যপ্রাণ সংরক্ষণে যাঁরা কৃতিত্বের নজির রেখেছেন, তাঁদের সম্মান জানানোর পাশাপাশি বন্যপ্রাণ সংরক্ষণের কার্যকলাপকে ছড়িয়ে দিতে নানা উদ্যোগ নেওয়া হয়েছে।
প্রতিবছর বন্যপ্রাণ সপ্তাহ মহাত্মা গান্ধীর জন্মজয়ন্তীর সময় অনুষ্ঠিত হয়। এর মধ্যদিয়ে সমস্ত জীবের প্রতি ভালোবাসা এবং অহিংসার আদর্শকে অনুসরণ করা হয়। সপ্তাহব্যাপী জাতীয় প্রাণী উদ্যানে আয়োজিত অনুষ্ঠানে অন্তর্ভুক্তিমূলক এবং সংরক্ষণের লক্ষ্যে যৌথ অংশগ্রহণের ওপরে গুরুত্ব দেওয়া হচ্ছে। ২ অক্টোবর থেকে ৮ অক্টোবর পর্যন্ত বন্যপ্রাণ সপ্তাহ ২০২৩ উদযাপিত হবে।
জাতীয় প্রাণী উদ্যানে যেসব পশু মারা গেছে তাদের উদ্দেশ্যে পুষ্পার্ঘ্য দিয়ে আজকের অনুষ্ঠান শুরু হয়। এরপর প্রদীপ প্রজ্জ্বলন করেন বন্যপ্রাণ পরিবেশ বন এবং জলবায়ু পরিবর্তন মন্ত্রকের অধীন বন্যপ্রাণ শাখার অতিরিক্ত মহানির্দেশক শ্রী বিভাস রঞ্জন, কেন্দ্রীয় চিড়িয়াখানার সদস্য সচিব শ্রী সঞ্জয় শুক্লা এবং দিল্লি বিশ্ববিদ্যালয়ের জৈব বৈচিত্র বিশেষজ্ঞ ডঃ ফৈয়াজ এ খুদসার। জৈব বৈচিত্র বিষয়ে আলোচনা, প্রাণী সংরক্ষণ সচেতনতামূলক নাটক, পরিবেশের জন্য জীবশৈলী বিষয়ে ভিডিও প্রদর্শনী এবং অনুষ্ঠানে শপথগ্রহণ করা হয়।
ছাত্র-ছাত্রী এবং চিড়িয়াখানার কর্মচারীদের মধ্যে এই অনুষ্ঠানকে ঘিরে প্রবল উৎসাহ লক্ষ্যকরা গেছে। জাতীয় প্রাণী উদ্যানে এই অনুষ্ঠান আয়োজনের মূলগত উদ্দেশ্য ছিল বন্যপ্রাণ ও জৈব বৈচিত্র নিয়ে সচেতনতা প্রসার এবং পরিবেশের কাছাকাছি থেকে পরিবেশের জন্য জীবনশৈলী ধারণার প্রসার ঘটানো। অংশগ্রহণকারী ছাত্র-চাত্রীদের শংসাপত্র এবং স্মারকগ্রন্থ দেওয়া হয়।
(PG/AB/AS
প্রধানমন্ত্রীরদপ্তর
আহমেদ প্যাটেলের প্রয়ানে প্রধানমন্ত্রীর শোক প্রকাশ
নতুন দিল্লি, ২৫ নভেম্বর, ২০২০
প্রবীণ কংগ্রেস নেতা আহমেদ প্যাটেলের প্রয়ানে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক টুইট বার্তায় প্রধানমন্ত্রী বলেছেন, আহমেদ প্যাটেলজীর প্রয়াণে তিনি মর্মাহত। সমাজ কল্যাণে তাঁর অবদান অনস্বীকার্য। নিজস্ব বুদ্ধিদীপ্ততার জন্য তিনি কংগ্রেস দলে পরিচিত ছিলেন। ওই দল তাঁকে চিরকাল স্মরণ করে রাখবে। প্রধানমন্ত্রী আহমেদ প্যাটেলের পুত্র ফয়সালের মাধ্যমে তাঁর শোক জ্ঞাপন করেছেন।
প্রধানমন্ত্রীরদপ্তর
প্রধানমন্ত্রী তাঁর জন্মদিনটি কাটালেন আমাদের অর্থনীতি, সমাজ এবং পরিবেশ সংক্রান্ত বিভিন্ন অনুষ্ঠানে যোগ দিয়ে
সকলকে ধন্যবাদ তাঁদের শুভেচ্ছা এবং ভালোবাসার জন্য
ধন্যবাদ জাতীয় এবং আন্তর্জাতিক বিশিষ্ট ব্যক্তিদের তাঁদের শুভেচ্ছার জন্য
নয়াদিল্লি, ১৭ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী তাঁর জন্মদিনটি কাটালেন অর্থনীতি, সমাজ এবং পরিবেশ সংক্রান্ত বিভিন্ন অনুষ্ঠানে যোগ দিয়ে। তিনি শুভেচ্ছা এবং ভালোবাসার জন্য তাঁর কৃতজ্ঞতাও প্রকাশ করেছেন।
শ্রী মোদী ট্যুইট করে বলেছেন:
“আমি সকলের ভালোবাসা পেয়ে অভিভূত। যাঁরা আমার জন্মদিনে শুভেচ্ছা জানিয়েছেন আমি তাঁদের প্রত্যেককে ধন্যবাদ জানাই। এই শুভেচ্ছা আমাকে আরও কঠোর পরিশ্রম করার শক্তি দেবে। যাঁরা এই দিনটিতে বিভিন্ন সামাজিক পরিবেশ উদ্যোগে অংশ নিয়েছেন সেই সকল মানুষের আমি প্রশংসা করি। তাঁদের সংকল্প প্রশংসাযোগ্য।”
“আমি দিনটি কাটালাম আমাদের অর্থনীতি, সমাজ এবং পরিবেশ সংক্রান্ত বিভিন্ন অনুষ্ঠানে যোগ দিয়ে। আমি সত্যিই বিশ্বাস করি যে যদি আমরা একত্রে এইসব ক্ষেত্রে কাজ করি, আমরা আমাদের দীর্ঘস্থায়ী এবং অন্তর্ভুক্তিমূলক উন্নয়নের লক্ষ্য পূরণ করতে পারবো। আগামীদিনেও যেন আমরা আরও কঠোর থেকে কঠোরতর পরিশ্রম করতে পারি।”
অনেক আন্তর্জাতিক নেতা প্রধানমন্ত্রীকে তাঁর জন্মদিনে শুভেচ্ছা জানিয়েছেন। কমনওয়েলথ অফ ডোমিনিকার প্রধানমন্ত্রী রুজভেন্ট স্কেরিট-কে প্রধানমন্ত্রী উত্তরে বলেছেন,
“ধন্যবাদ প্রধানমন্ত্রী @SkerritR আপনার জন্মদিনের শুভেচ্ছার জন্য।”
নেপালের প্রধানমন্ত্রী শের বাহাদুর দেউবা-কে প্রধানমন্ত্রী বলেছেন,
“ধন্যবাদ প্রধানমন্ত্রী @SherBDeuba আপনার উষ্ণ জন্মদিনের শুভেচ্ছার জন্য। আমি গভীরভাবে প্রাণিত।”
মরিশাসের প্রধানমন্ত্রী প্রবীন্দ কুমার জগনাথ-ও প্রধানমন্ত্রীকে শুভেচ্ছা জানিয়েছেন এবং প্রধানমন্ত্রী উত্তরে বলেছেন,
“ধন্যবাদ আমার প্রিয় বন্ধু প্রধানমন্ত্রী @KumarJugnauth শুভেচ্ছার জন্য।”
প্রধানমন্ত্রী ভুটানের প্রধানমন্ত্রীর শুভেচ্ছা জবাবে বলেছেন,
“ধন্যবাদ @PMBhutan আপনার উষ্ণ শুভেচ্ছার জন্য। ভুটানে আমার বন্ধুদের কাছ থেকে সব সময় আমি যে গভীর ভালোবাসা এবং শ্রদ্ধা পেয়েছি তাকে সত্যিই আমি মূল্যবান মনে করি।”
প্রধানমন্ত্রী জাতীয় নেতাদেরও ধন্যবাদ জানিয়েছেন তাঁদের শুভেচ্ছার জন্য।
প্রধানমন্ত্রী রাষ্ট্রপতি শ্রীমতী দ্রৌপদী মূর্মুকে ধন্যবাদ জানিয়েছেন তাঁর শুভেচ্ছার জন্য।
উপরাষ্ট্রপতি শ্রী জগদীপ ধনখড়কে প্রধানমন্ত্রী বলেছেন,
“উপরাষ্ট্রপতি জগদীপ ধনখড়জির কাছে আমি কৃতজ্ঞ তাঁর শুভেচ্ছা এবং তাঁর ভালোবাসার জন্য @VPSecretariat।”
প্রাক্তন রাষ্ট্রপতি শ্রী রামনাথ কোবিন্দও প্রধানমন্ত্রীকে শুভেচ্ছা জানিয়েছেন, প্রধানমন্ত্রী জবাবে বলেছেন,
“আপনাকে অন্তর থেকে ধন্যবাদ মাননীয় @ramnathkovind জি।”
প্রাক্তন উপরাষ্ট্রপতি শ্রী ভেঙ্কাইয়া নায়ডুর শুভেচ্ছার জবাবে প্রধানমন্ত্রী বলেছেন,
“আপনার শুভেচ্ছায় অভিভূত, ভেঙ্কাইয়া গাড়ু। @MVenkaiahNaidu।”
PG/AP/NS
(
প্রধানমন্ত্রীরদপ্তর
ইন্দোনেশিয়ার রাষ্ট্রপতি হিসাবে শ্রী জোকো উইডোডো পুনর্নির্বাচিত হওয়ায় অভিনন্দন জানালেন ভারতের প্রধানমন্ত্রী
নয়াদিল্লি, ২১ অক্টোবর, ২০১৯
শ্রী জোকো উইডোডো ইন্দোনেশিয়ার রাষ্ট্রপতি হিসাবে পুনর্নির্বাচিত হওয়ায় প্রধানমন্ত্রী শ্রী নরেন্দ্র মোদী তাঁকে অভিনন্দন জানিয়েছেন। এক বার্তায় প্রধানমন্ত্রী বলেছেন, “ইন্দোনেশিয়ার রাষ্ট্রপতি হিসাবে দ্বিতীয়বার নির্বাচিত হওয়ায় রাষ্ট্রপতি উইডোডো’কে@jokowi আন্তরিক অভিনন্দন। ইন্দোনেশিয়া আমাদের নিকটতম নৌ-বাণিজ্যিক প্রতিবেশী। তাঁর বিচক্ষণ নেতৃত্বে আমাদের অংশীদারিত্ব এবং আমাদের সুসংহত কৌশলগত অংশীদারিত্ব আরও গভীরতর হবে বলে আমার বিশ্বাস”।
CG/BD/SB
(Visitor Counter : 51
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১৬ই আগস্ট, ২০২১
দেশজুড়ে টিকাকরণ অভিযানে এ পর্যন্ত ৫৪ কোটি ৫৮লক্ষ টিকা দেওয়া হয়েছে।
মোট সংক্রমিতের মাত্র ১.১৮% এখন চিকিৎসাধীন, ২০২০র মার্চের পর থেকে যা সব থেকে কম ।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ৮১হাজার ৯শো৪৭জন, গত ১৪৫দিনের মধ্যে যা সর্বনিম্ন ।
বর্তমানে কোভিড মুক্ত হওয়ার হার ৯৭.৪৮%, ২০২০র মার্চের পর থেকে যা সর্বোচ্চ ।
সারা দেশে এ পর্যন্ত মোট সুস্থ হয়েছেন ৩ কোটি ১৪ লক্ষ ১১হাজার ৯২৪ জন।
গত চব্বিশ ঘন্টায় আরোগ্য লাভ করেছেন ৩৫হাজার ৯০৯ জন।
এই সময়ে নতুন করে সংক্রমিত হয়েছেন ৩২,৯৩৭ জন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.০১%।
দৈনিক সংক্রমিতের হার গত ২১ দিন ধরে ৩%র কম౼আজ এই হার ২.৭৯%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৯কোটি ৪৮লক্ষ ।
CG/CB/
(
কৃষিমন্ত্রক
কৃষিকে শিল্পের মর্যাদা প্রদান
নতুন দিল্লি, ১৭ ডিসেম্বর, ২০২১
দেশের অর্থনীতিতে কৃষি একটি গুরুত্বপূর্ণ ভূমিকা পালন করে থাকে এবং কৃষি ক্ষেত্রকে গুরুত্ব দিয়ে সরকার এর জন্য বাজেট বরাদ্দ উল্লেখযোগ্যভাবে বৃদ্ধি করেছে। ২০১৩-১৪ সালে এই ক্ষেত্রে বরাদ্দের পরিমাণ ছিল ২১,৯৩৩.৫০ কোটি টাকা। ২০২১-২২ সালে তা বৃদ্ধি করে ১,২৩,০১৭.৫৭ কোটি টাকা করা হয়েছে।
সরকার কৃষকদের আয় বৃদ্ধির জন্য প্রধানমন্ত্রী কিষাণ সম্মান নিধি চালু করেছে। কৃষি ক্ষেত্রে নানান সমস্যার সম্মুখীন হওয়া কৃষকদের সমস্যা দূর করতে প্রধানমন্ত্রী ফসল বীমা যোজনা চালু করা হয়েছে।
প্রধানমন্ত্রী কিষাণ সম্মান নিধি প্রকল্পের আওতায় ১১.৫ কোটি কৃষক পরিবারকে ১.৬ লক্ষ কোটি টাকা আর্থিক সাহায্য দেওয়া হয়েছে। এমনকি প্রধানমন্ত্রী কিষাণ মন ধন যোজনার মাধ্যমে দেশের ক্ষুদ্র ও প্রান্তিক কৃষকদের সামাজিক নিরাপত্তার লক্ষ্যে ৬০ বছরের ঊর্ধ্বে ৩ হাজার টাকা করে পেনশন চালু করা হয়েছে। প্রধানমন্ত্রী ফসল বীমা যোজনার আওতায় কৃষকদের শস্য বীমার সুবিধা দেওয়া হয়েছে। পাশাপাশি সমস্ত খরিফ ও রবি শস্যের জন্য ন্যূনতম সহায়ক মূল্য বৃদ্ধি করা হয়েছে। দেশের প্রায় ১১ কোটি কৃষককে বিনামূল্যে সয়েল হেল্থ কার্ড বা মাটির স্বাস্থ্য পরীক্ষা কার্ড দেওয়া হয়েছে। ‘প্রতি জল বিন্দুতে আরও শস্য’ এই উদ্যোগের আওতায় ২০২১-২২ অর্থ বর্ষে ৪ হাজার কোটি টাকা বরাদ্দ করা হয়েছে। পরম্পরাগত কৃষি বিকাশ যোজনার সাহায্যে জৈব চাষের বিষয়ে উৎসাহ যোগানো হয়েছে। অনলাইন বাণিজ্যিক প্লাটফর্মের জন্য জাতীয় কৃষি বিপণন  প্রকল্প চালু করা হয়েছে। প্রধানমন্ত্রী অন্নদাতা আয় সুরক্ষা অভিযানের সাহায্যে কৃষি ক্ষেত্রে উৎসাহ যোগানো হয়েছে। মৌমাছি পালন ক্ষেত্রে উৎসাহ যোগাতে উদ্যান পালন ক্ষেত্রে সুসংহত উন্নয়ন মিশন চালু করা হয়েছে। কৃষি কাজের জন্য প্রাতিষ্ঠানিক ঋণদানের সুবিধা দেওয়া হচ্ছে। এছাড়াও আবেদন পত্র জমা দেওয়ার ১৪ দিনের মধ্যে কিষাণ ক্রেডিট কার্ড পাচ্ছেন কৃষকেরা। কৃষি পরিকাঠামো তহবিলে ১ লক্ষ কোটি টাকা বরাদ্দ করা হয়েছে। ক্ষুদ্র সেচ প্রকল্প তহবিলে বরাদ্দ করা হয়েছে ১০ হাজার কোটি টাকা। পাশাপাশি কৃষি বিপণন পরিকাঠামো গড়ে তোলা হয়েছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/SS/SKD/
(Visitor Counter : 107
শিল্পওবাণিজ্যমন্ত্রক
উন্নয়নশীল দেশগুলির বিরুদ্ধে কৃষি সংক্রান্ত ডব্লিউটিও’র চুক্তি সম্পর্কে শ্রী পীযূষ গোয়েল
নয়াদিল্লি, ১৭ সেপ্টেম্বর, ২০২১
জি-৩৩ গোষ্ঠীভুক্ত দেশগুলির মন্ত্রী পর্যায়ের ঘরোয়া বৈঠক ভার্চ্যুয়াল পদ্ধতিতে রবিবার আয়োজিত হয়। ইন্দোনেশিয়ার লক্ষ থেকে এই বৈঠকের আয়োজন করা হয়, যেখানে গোষ্ঠীভুক্ত দেশগুলি কৃষি সংক্রান্ত বিভিন্ন বিষয় নিয়ে আলোচনা করে। উল্লেখ করা যেতে পারে, জি-৩৩ গোষ্ঠীভুক্ত দেশগুলির মন্ত্রিপর্যায়ের দ্বাদশ বৈঠক আগামী ৩০ নভেম্বর থেকে ৩ ডিসেম্বর পর্যন্ত আয়োজিত হবে। মন্ত্রিপর্যায়ের এই বৈঠকের আলোচ্য বিভিন্ন বিষয় নিয়ে ঘরোয়া বৈঠকে আলোচনা হয়েছে। ইন্দোনেশিয়ার বাণিজ্য মন্ত্রী মিঃ মহম্মদ লুথফি এই ঘরোয়া বৈঠকে পৌরহিত্য করেন। বৈঠকে জি-৩৩ গোষ্ঠীভুক্ত সদস্য দেশগুলির মধ্য থেকে ভারত সহ ২১টি দেশের প্রতিনিধিরা উপস্থিত ছিলেন। বিশ্ব বাণিজ্য সংস্থার মহানির্দেশক ডঃ নগজি ওকাঞ্জু বৈঠকে মূল ভাষণ দেন।
ভারতের হয়ে বৈঠকে প্রতিনিধিত্ব করেন কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল। তিনি বলেন, গোষ্ঠীভুক্ত দেশগুলির মন্ত্রিপর্যায়ের দ্বাদশ বৈঠকের প্রেক্ষিতে আস্থাবর্ধক ব্যবস্থা গ্রহণ করা প্রয়োজন, যাতে খাদ্য নিরাপত্তার মতো গুরুত্বপূর্ণ বিষয়গুলিতে দেশগুলি আরও সক্রিয় ভূমিকা নিতে পারে। তিনি বিশ্ব বাণিজ্য সংস্থায় কৃষি সংক্রান্ত চুক্তির কথা উল্লেখ করে বলেন, প্রকৃতপক্ষে এই চুক্তি বহু উন্নয়নশীল দেশের স্বার্থ বিরোধী। কারণ, এর ফলে কৃষি ক্ষেত্রে সংস্কার বিঘ্নিত হতে পারে। এই প্রেক্ষিতে তিনি গোষ্ঠীভুক্ত দেশগুলির মধ্যে হৃদ্যতা বজায় রাখতে একযোগে কাজ করার আহ্বান জানান। শ্রী গোয়েল আরও বলেন, গোষ্ঠীভুক্ত নয় এমন সমমনোভাবাপন্ন দেশগুলিকেও এক ন্যায়সঙ্গত, সামঞ্জস্যপূর্ণ ও উন্নয়নমুখী প্রয়াস গ্রহণে এগিয়ে আসতে হবে।
কৃষি সম্পর্কে বিশ্ব বাণিজ্য সংস্থার বাধ্যবাধকতা পূরণে জি-৩৩ গোষ্ঠীভুক্ত দেশগুলির মন্ত্রিপর্যায়ের যৌথ বিবৃতি গ্রহণ করার আহ্বান জানিয়ে ঘরোয়া এই বৈঠক শেষ হয়।
CG/BD/SB
(Visitor Counter : 144
স্বাস্থ্যওপরিবারকল্যাণমন্ত্রক
জাতীয় স্তরে কোভিড-১৯ টিকাকরণ ৩৮ কোটি ৭৬ লক্ষ ছাড়িয়েছে
জাতীয় স্তরে সুস্থতার হার বেড়ে ৯৭.২৮ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩৮ হাজার ৭৯২
ভারতে সুস্পষ্টভাবে করোনায় আক্রান্তের সংখ্যা ৪ লক্ষ ২৯ হাজার ৯৪৬, যা মোট আক্রান্তের কেবল ১.৩৯ শতাংশ
দৈনিক-ভিত্তিতে আক্রান্তের হার ২.১০ শতাংশ, যা লাগাতার ২৩ দিন ৩ শতাংশের নীচে
নয়াদিল্লি, ১৪ জুলাই, ২০২১
ভারতে মোট টিকাকরণের সংখ্যা ৩৮ কোটি ৭৬ লক্ষ ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, ৩৮ কোটি ৭৬ লক্ষ ৯৭ হাজার ৯৩৫টি টিকাকরণ হয়েছে। একইভাবে, গত ২৪ ঘন্টায় টিকাকরণের সংখ্যা ৩৭ লক্ষ ১৪ হাজার ৪৪১। পরিসংখ্যান অনুযায়ী, টিকাকরণের শ্রেণী বিভাজন নিম্নরূপ :-
সর্বজনীন কোভিড-১৯ টিকাকরণের নতুন পর্যায় গত ২১ জুন থেকে শুরু হয়েছে। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
মহামারী শুরুর সময় থেকে আক্রান্ত ব্যক্তিদের মধ্যে ইতিমধ্যেই ৩ কোটি ১ লক্ষ ৪ হাজার ৭২০ জন আরোগ্য লাভ করেছেন। অন্যদিকে, গত ২৪ ঘণ্টায় আরও ৪১ হাজার রোগী করোনামুক্ত হয়েছেন। এর ফলে, জাতীয় স্তরে সুস্থতার হার আরও বেড়ে ৯৭.২৮ শতাংশ হয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৩৮ হাজার ৭৯২। এর ফলে, গত ১৭ দিন দৈনিক আক্রান্তের সংখ্যা ৫০ হাজারেরও নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের কারণেই এই সাফল্য অর্জিত হয়েছে।
ভারতে সুস্পষ্টভাবে করোনায় আক্রান্তের সংখ্যা আজ দাঁড়িয়েছে ৪ লক্ষ ২৯ হাজার ৯৪৬, যা মোট আক্রান্তের কেবল ১.৩৯ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৯ লক্ষ ১৫ হাজার ৫০১টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৪৩ কোটি ৫৯ লক্ষ ৭৩ হাজার ৬৩৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ক্রমশ নিম্নমুখী হয়েছে। সাপ্তাহিক-ভিত্তিতে আক্রান্তের হার বর্তমানে ২.২৫ শতাংশ। একইভাবে, দৈনিক আক্রান্তের হার ২.১০ শতাংশ। দৈনিক-ভিত্তিতে আক্রান্তের হার গত ২৩ দিন ৩ শতাংশের নীচে এবং লাগাতার ৩৭ দিন ৫ শতাংশের নীচে রয়েছে।
(CG/BD/SB
প্রধানমন্ত্রীরদপ্তর
১,৪৪,০০০ কেজি বাজেয়াপ্ত মাদক ধ্বংস করার ঐতিহাসিক মাইল ফলককে সাধুবাদ জানিয়েছেন প্রধানমন্ত্রী
নয়াদিল্লি, ১৭ জুলাই, ২০২৩
প্রধানমন্ত্রী শ্রী নরেন্দ্র মোদী ১,৪৪,০০০ কেজি বাজেয়াপ্ত মাদক আজ ধ্বংস করে ভারতের ঐতিহাসিক মাইল ফলক স্পর্শ করাকে সাধুবাদ জানিয়েছেন।
এক ট্যুইটে স্বরাষ্ট্রমন্ত্রী শ্রী অমিত শাহ বলেছেন যে, এই সাফল্যের ফলে ভারত কেবলমাত্র এক বছরে ১০ লক্ষ কেজি মাদক ধ্বংস করার অসাধারণ সাফল্য অর্জন করলো। এই পরিমান মাদকের আর্থিক মূল্য ১২০০০ কোটি টাকা।
ড্রাগ পাচার এবং জাতীয় সুরক্ষার ওপর আঞ্চলিক সম্মেলনে এই সাফল্য অর্জন করা গেছে। প্রধানমন্ত্রীর মাদক মুক্ত ভারতের স্বপ্নকে সফল রূপ দিতে স্বরাষ্ট্র মন্ত্রকের কঠোর এবং নিরন্তর প্রয়াসের সাফল্য এর থেকে প্রমানিত হয়।
এর উত্তরে প্রধানমন্ত্রী ট্যুইট করে বলেছেন:
“অসাধারণ! সর্বনাশা মাদকের হাত থেকে ভারতকে মুক্ত করতে আমাদের প্রয়াসে এটা নতুন শক্তি যোগালো।”
(CG/AB/NS …17.07.23 ….150
প্রধানমন্ত্রীরদপ্তর
জম্মু-কাশ্মীরের আরো বেশী করে বিনিয়োগ টানার উদ্যোগের প্রশংসা করেছেন প্রধানমন্ত্রী
নতুনদিল্লি, ২২শে মার্চ, ২০২২
জম্মু-কাশ্মীর প্রশাসন আরো বেশী করে বিনিয়োগ আকৃষ্ট করার যে উদ্যোগ নিয়েছে, প্রধানমন্ত্রী শ্রী নরেন্দ্র মোদী তার প্রশংসা করেছেন।
জম্মু-কাশ্মীরের উপরাজ্যপাল শ্রী মনোজ সিনহার একগুচ্ছ ট্যুইটের জবাবে প্রধানমন্ত্রী বলেছেন,
“ জম্মু-কাশ্মীরে আরো বিনিয়োগ আকৃষ্ট করার জন্য প্রশাসন যে উদ্যোগ নিয়েছে, তা অনুকরণযোগ্য। এর মধ্য দিয়ে মানুষের জন্য আরো সুযোগ তৈরি হওয়া নিশ্চিত হচ্ছে।“
CG/CB/NS
(
প্রধানমন্ত্রীরদপ্তর
প্রধানমন্ত্রী দেশ জুড়ে বিভিন্ন উৎসব উপলক্ষে জনগণকে শুভেচ্ছা জানালেন
নয়াদিল্লি, ০৬ এপ্রিল, ২০১৯
প্রধানমন্ত্রী শ্রী নরেন্দ্র মোদী দেশ জুড়ে বিভিন্ন উৎসব উপলক্ষে জনগণকে শুভেচ্ছা জানিয়েছেন।
এক বার্তায় তিনি বলেছেন, “সব দেশবাসীকে নতুন বছরের আন্তরিক শুভেচ্ছা। নতুন বছর সবার জীবনে সুখ, শান্তি, সমৃদ্ধি আর আরোগ্য নিয়ে আসুক। আমাদের দেশ আরও দ্রুতগতিতে উন্নতির পথে এগিয়ে চলুক।
প্রত্যেককে উগাদির শুভেচ্ছা। পবিত্র এই উৎসব উপলক্ষে আপনাদের সকলের প্রত্যাশা পূরণ হোক – আমি এই প্রার্থনা জানাই। প্রত্যেকের আনন্দ ও সুস্বাস্থ্য কামনা করি।
সাজিবু নোঙ্গমা পানবা চেইরাওবা উপলক্ষে মণিপুরবাসীকে আমার শুভেচ্ছা। বিশেষ এই উৎসব আমাদের সমাজে খুশি ও সম্প্রীতির চেতনাকে আরও সুদৃঢ় করুক।
নভরেহ মুবারক! এই বছরটি অনেক খুশিতে পূর্ণ হয়ে উঠুক – এই প্রার্থনা করি। আগামী দিনগুলিতে প্রত্যেকের প্রত্যাশা পূরণ হোক। কাশ্মীরী পণ্ডিতদের কৃষ্টি ও সংস্কৃতি প্রকৃত পক্ষেই বিশেষ মর্যাদার দাবি রাখে। এই পণ্ডিত সমাজ আরও অসাধারণ সাহসিকতা এবং সহনশীলতার নজির রাখুক”।
CG/BD/SB
(Visitor Counter : 90